《赠表弟陈莱寿》
宋代·赵友直

尔自髫𩬔年，期已领鹗荐。两浙多贤豪，论交皆北面。

徊翔踰浙春，尚未输夙愿。匪无才与猷，良乏明时眷。

力田逢少年，处囊陡尔见。事绩炳寰区，声华流海甸。

作者简介：赵友直，字益之，号兰洲，上虞（今浙江上虞东南）人。良坡子。度宗咸淳元年（一二六五）与祖必蒸、父良坡同登进士第，授桐川簿、迁知县事。帝炳祥兴元年（一二七八），父于广州抗元死难，友直冒死舆尸归葬，后隐居眠牛山，自号牛山子，学者称师干先生。事见清乾隆《绍兴府志》卷三一、五五，光绪《上虞县志校续》卷七。　赵友直诗，据清道光本《历朝上虞诗集》所录，编为一卷。